สวัสดีครับ คืออยากสอบถามหน่อยครับว่า คือ ตรงบริเวณปลายอวัยวะเพศชายมีรอยคล้ายมีดบาด เป็นรอยกรีดอ่ะครับ มีอาการเจ็บนิดๆ อยากทราบว่าเป็นอะไรไหมครับ ก่อนหน้านี้มีเส้นสองสลึงขาดด้วยครับ
สวัสดีคะ เรียนอย่างนี้นะค่ะ แผลที่บริเวณอวัยวะเพศอาจจะเกิดเนื่องจากการเสียดสี หรือ การเผลอเกาได้ค่ะ ทำให้อาจจะมีแผลเป็นแผลถลอกเล็ก ๆ ทำให้มีอาการเจ็บได้ค่ะ ตอนนี้คงต้องมาดูว่าบาดแผลเป็นอย่างไรนะค่ะ ถ้าเป็นรอยบาดอาจจะต้องดูเรื่องของกางเกงในที่สวมใส่ว่ามีผ้าที่หนาเกินไปทำให้เกิดการเสียดสีแล้วทำให้มีบาดแผลได้หรือไม่ นอกจากนี้อาจจะเกิดเนื่องจากมีเพศสัมพันธ์ได้เช่นกันค่ะ ซึ่งแผลพวกนี้แนะนำทำความสะอาด เช็ดให้แห้ง อาจจะใช้วาสลินป้ายเพื่อลดอาการระคายเคืองหรืออาการเจ็บได้ค่ะ คงให้สังเกตุอาการก่อนนะค่ะ ถ้าไม่มีหนองหรือน้ำเหลืองคงยังไม่ต้องทำอะไรค่ะ